Επίθεση στην Ευρώπη από την Αγία Πετρούπολη και παράδοση μαθημάτων δημοκρατίας από το... πλευρό του Βλαντιμίρ Πούτιν έκανε ο Ελληνας πρωθυπουργός Αλέξης Τσίπρας.

Μιλώντας στο Οικονομικό Φόρουμ της Αγίας Πετρούπολης (αφότου είχε μιλήσει εκεί ο Ρώσος Πρόεδρος) και λίγη ώρα πριν τη νέα του συνάντηση με τον Βλαντιμίρ Πούτιν, ο κ. Τσίπρας εξαπέλυσε σφοδρότατη επίθεση στην ΕΕ και την απείλησε ότι θα αλλάξει λιμάνι, λέγοντας χαρακτηριστικά: «Είμαστε λαός της θάλασσας, δεν φοβόμαστε να ανοιχτούμε σε καινούργιες θάλασσες για να φθάσουμε σε ασφαλέστερα λιμάνια».

Ακολουθούν τα σημαντικότερα σημεία της ομιλίας του Αλέξη Τσίπρα στο Φόρουμ της Αγίας Πετρούπολης:

Στην Ευρώπη είχαμε την ψευδαίσθηση ότι είμαστε το κέντρο του κόσμου

Το οικονομικό βάρος του πλανήτη έχει μετατοπιστεί

Αναδυόμενες δυνάμεις διαδραματίζουν σημαντικότερο ρόλο σε διεθνές επίπεδο

Η Ευρασιατική Ενωση αποτελεί ένα δυνητικό παράδειγμα νέων δομών παραγωγής πλούτου

Οι παλιές προκλήσεις όμως παραμένουν

Το μεγάλο διακύβευμα της νέας εποχής είναι αν η μετατόπιση του κέντρου βάρους του κόσμου θα γεννήσει νέες προκλήσεις ή αν θα επιταχύνει την ανεξέλεγκτη πορεία της οικονομίας

Για το παλιό οικονομικό κέντρο, την Ευρώπη, το διακύβευμα είναι αν θα καταφέρει να ανταποκριθεί θετικά στις νέες προκλήσεις

Αν θα ρίξει γέφυρες με τον αναδυόμενο κόσμο ή θα υψώσει τείχη

Η Ελλάδα βρίσκεται στο γεωγραφικό κέντρο κρίσεων και εντάσεων, διατηρεί όμως τον ρόλο της ως πόλος σταθερότητας στην περιοχή

Ως χώρα βαλκανική, επιδιώκει να αποτελέσει γέφυρα συνεργασίας για την περιοχή, να γίνει κόμβος στο σταυροδρόμι τριών ηπείρων

Σε αυτό το πλαίσιο σκοπεύουμε να αξιοποιήσουμε τη συμμετοχή μας σε όλους τους διεθνείς οργανισμούς που είμαστε μέλη ως ευρωπαϊκή χώρα, αλλά και με παραδοσιακούς φίλους μας όπως η Ρωσία

Τώρα βρισκόμαστε στη μέση μιας μεγάλης φουρτούνας

Είμαστε λαός της θάλασσας, δεν φοβόμαστε να ανοιχτούμε σε καινούργιες θάλασσες για να φθάσουμε σε ασφαλέστερα λιμάνια

Η ΕΕ οφείλει να ξαναβρεί τον δρόμο της γυρνώντας πάλι πίσω στις αρχές της δημοκρατίας και της κοινωνικής δικαιοσύνης

Η εμμονή στη λιτότητα επιτείνει την ύφεση

Το λεγόμενο ελληνικό πρόβλημα είναι ευρωπαϊκό

Το πρόβλημα δεν λέγεται Ελλάδα, λέγεται Ευρωζώνη και αφορά τη δομή της

Το ζήτημα είναι αν θα δώσει χώρο σε πολιτικές αλληλεγγύης ή αποτυχημένων προγραμμάτων

Ο νέος πολυπολικός κόσμος θα είναι νέος αν απαλλαγεί από τον χώρο που υποχωρεί

Αυτό ποτέ δεν έγινε στην Ιστορία χωρίς γενναίες αποφάσεις

Η κατ' ιδίαν συνάντηση του Αλέξη Τσίπρα με τον Ρώσο Πρόεδρο είναι προγραμματισμένη για τις 16:15 ώρα Ελλάδας, ενώ νωρίτερα, κατά την είσοδο στο Φόρουμ, οι δύο άνδρες είχαν θερμή χειραψία.

Nωρίτερα σήμερα στην Αγία Πετρούπολη υπεγράφη σήμερα η προκαταρκτική συμφωνία μεταξύ Ελλάδας-Ρωσίας για τον αγωγό φυσικού αερίου Turkish Stream. Σύμφωνα με όσα είπε μετά την υπογραφή ο Ρώσος υπουργός Ενέργειας η χρηματοδότηση κατασκευής από τη Μόσχα θα είναι στο 100% μέσω δανείου. Η ελληνική πλευρά αισιοδοξεί ότι θα λάβει προκαταβολή ύψους 3 δισ. ευρώ από τα έσοδα του αγωγού.

Από την πλευρά του ο αναπληρωτής πρωθυπουργός της Ρωσίας Αρκάδιο Ντβορκόβιτς, τον οποίο επικαλείται το πρακτορείο TASS, δήλωσε ότι «η Ρωσία θα μπορούσε να εξετάσει την παροχή οικονομικής βοήθειας στην Ελλάδα», με τον εκπρόσωπο του Κρεμλίνου λίγο αργότερα να υποστηρίζει ότι η Ρωσία θα πρέπει να ακούσει μια πρόταση από την Ελλάδα προτού προχωρήσει σε οποιαδήποτε ενέργεια.

Κατά τη διάρκεια της συνάντησης που είχε με ομογενείς της Ρωσίας ο κ. Τσίπρας τόνισε ότι αρχίζει μια νέα περίοδος στις ελληνορωσικές σχέσεις: